Mihai Albu, afectat de pandemie. Ce vinde designerul acum pentru a rămâne pe linia de plutire.
Designerul Mihai Albu a fost afectat de pandemie şi s-a reinventat. El a pus bazele unei colecţii de pantofi casual şi sneakerşi. El vinde pe pagina lui de Facebook şi pantofi unicaţi din prezentări de modă și şedinţe foto la 50% din preţ.
Numele mari din industria modei din România au fost afectate de pandemia care a pus pe pauză nunţile şi alte evenimente.Mihai Albu, numit şi Arhitectul Pantofilor, a fost nevoit să se reinventeze, după ce nu a mai fost cerere pentru pantofi cu toc.Astfel, a pus bazele unei colecţii de sneakerşi, pe care o începuse de anul trecut. Chiar dacă vânzările au mers bine, tot nu rivalizează cu cererile de anul trecut pentru pantofii de ocazie.Ca să rămână pe linia de plutire Mihai Albu vinde acum şi pantofi unicaţi, pe pagina lui de Facebook, sub preţul de catalog.Sursa Foto: MediafaxAcum plăteşti aproximativ 400 de lei, pentru o pereche de pantofi care valorează 1000 de lei. "Exact când să primesc clientele, n-a mai venit nimeni! Am ajuns să trăiesc din sneakerşi, asta pe undeva e îmbucurător că am avut variantă de rezervă.S-au adunat din şedinţe foto, prezentări de modă, s-au stâns vreo 100 de perechi care stăteau şi erau ca într-un muzeu.Dacă înmulţim 150-200 de perechi, e o sumă impresionantă care mă ajută să depăşesc 1 lună, 2, poate chiar 3", a mărturisit Mihai Albu, designer.